วันหยุดยาว 3 วัน รอบนี้เรามีโอกาสมาเที่ยวที่เกาะช้าง จ.ตราด
โดยเลือกทานมื้อเที่ยงที่....ร้านเจ๊อิ๊ว ซีฟู้ด....
มาถึงร้านประมาณเที่ยงตรง คนยังไม่เยอะมาก
แต่ก็มีคนเข้ามาทานอย่างต่อเนื่อง
อาหารที่สั่งก็ได้เร็วดีนะคะ อาจเป็นเพราะคนไม่เยอะมาก

มื้อเย็นเราได้แวะมาอีกรอบ กะว่าจะสั่งไปทานที่รร.
แต่บรรยากาศคึกคัก คนเยอะ ผิดกับตอนกลางวันมาก
พอเดินเข้าไปแจ้งว่าสั่งกลับ พนักงานก็แจ้งว่ารอคิวนานเป็นชม.
เราเลยไปทานที่ร้านฆาราทีแทน

บรรยากาศภายในร้าน (ช่วงเที่ยง)
ร้านโปร่ง ไม่มีลมพัด แต่อากาศภายในร้านก็พอได้นะคะ
เพราะทางร้านมีพัดลมไว้บริการตามจุดต่างๆ

วันนี้ไม่มีปูม้าขาย มีแต่ปูทะเล ราคาประมาณ 800-900 บ./โล
หอยแมงภู่ก็ไม่มีเหมือนกัน
พนักงานแจ้งว่าต้องมาทานรอบตอนเย็นถึงจะมี

รายการอาหารที่สั่ง ได้แก่

- กรรเชียงปูนึ่ง 300 บ. อร่อย หวาน สด

- ปูนิ่มผัดกระเทียมพริกไทย 250 บ. ส่วนตัวเราว่าเค็มไปนิด
  ถ้าทานกับข้าวสวยก็พอได้ค่ะ ไม่เหมาะทานเล่น

- หมึกไข่นึ่งมะนาว แบบหม้อไฟ 200 บ. รสชาติ เปรี้ยวสะใจ

- ปลาเก๋าทอดน้ำปลา ราคาตามคิดตามนน. ค่ะ
  เค้ามีน้ำราดที่เป็นมะม่วงมาให้ แต่ส่วนตัวไม่ชอบ
  เลยจิ้มกับน้ำจิ้มซีฟู้ด อร่อยดีค่ะ

โดยรวมรสชาติก็โอเคค่ะ